b'\n_START_ARTICLE_\nTaklamakan\n_START_PARAGRAPH_\nDe\xc8\x99ertul Taklamakan (Takla Makan, chinez\xc4\x83: Shamo sau Taklimakan Shamo, uigur\xc4\x83: T\xc3\xa4klimakan Toghraqliri) cu suprafa\xc8\x9ba de 300.000 km\xc2\xb2 este un de\xc8\x99ert din Asia Central\xc4\x83, situat \xc3\xaen China. Dup\xc4\x83 de\xc8\x99ertul Rub al-Chali din sudul peninsulei Arabiei este cel mai mare de\xc8\x99ert  nisipos de pe glob, dunele av\xc3\xa2nd o \xc3\xaen\xc4\x83l\xc8\x9bime de peste o sut\xc4\x83 de metri. \xc3\x8en de\xc8\x99ert se afl\xc4\x83 c\xc3\xa2teva lacuri s\xc4\x83rate cu ap\xc4\x83 provenit\xc4\x83 probabil din topirea z\xc4\x83pezilor de pe mun\xc8\x9bi. Regiunea este b\xc3\xa2ntuit\xc4\x83 de v\xc3\xa2nturi puternice, ceea ce duce la formarea dunelor mi\xc8\x99c\xc4\x83toare. Umiditatea aerului este redus\xc4\x83, iar temperaturile ating \xc3\xaen timpul zilei 62\xc2\xa0\xc2\xb0C, iar noaptea -12\xc2\xa0\xc2\xb0C. Maximele sunt presupuse a fi \xc3\xaentre 70\xc2\xb0 \xc8\x99i 92\xc2\xa0\xc2\xb0C._NEWLINE_Taklamakan se \xc3\xaentinde pe teritoriul uigur autonom, Xinjiang (Sinkiang) \xc3\xaen vestul bazinului Tarim din Asia Central\xc4\x83. \xc8\x98oseaua nr. 218 desparte la vest de\xc8\x99ertul de lacul Lop Nor, cu altitudinea cea mai joas\xc4\x83 din depresiunea Tarim._NEWLINE_\xc3\x8en trecut, prin de\xc8\x99ertul Tarim \xc8\x99i Lop Nor curgea unul din bra\xc8\x9bele r\xc3\xa2ului Tarim Konche Darya (cite\xc8\x99te Konce Daria) (sau Konqi He; cite\xc8\x99te Konci He) \xc8\x99i Ch\xc3\xa4rchan Darya (cite\xc8\x99te Cercean Daria) (sau Qarqan He; cite\xc8\x99te Cearcean He) care de c\xc3\xa2teva decenii a secat.'